באליפות אירופה באתלטיקה באולם שנערכה בליווה, צרפת בסוף פברואר 1987 זכה גינתר במדליית כסף בהדיפת כדור ברזל בתוצאה של 21.53 מטר, אחרי טימרמן (22.19 מטר) ולפני סרגיי סמירנוב (20.97 מטר). באליפות העולם באתלטיקה באולם שנערכה באינדיאנפוליס, ארצות הברית בתחילת מרץ אותה שנה הוא זכה במדליית כסף בהדיפת כדור ברזל בתוצאה של 21.61 מטר, אחרי טימרמן (22.24 מטר) ולפני סמירנוב (20.67 מטר). באליפות העולם באתלטיקה שנערכה ברומא, איטליה בתחילת ספטמבר אותה שנה, הוא זכה במדליית זהב בהדיפת כדור ברזל בתוצאה של 22.23 מטר, לפני אנדריי (21.88 מטר) וג'ון ברנר מארצות הברית (21.75 מטר).